Культура 26.04.2016 | 12:06
Яўген Бушкоў
Дзяржаўны камерны аркестр Рэспублікі Беларусь выступіць на трох канцэртах. Як расказаў мастацкі кіраўнік і галоўны дырыжор аркестра Яўген Бушкоў, у праграме аркестр разам з салісткай, лаўрэатам міжнародных конкурсаў, адной з самых вядомых цымбалістак Беларусі Аляксандрай Дзенісеняй пакажа прыгажосць беларускага нацыянальнага інструмента ў час выканання канцэрта для цымбалаў Уладзіміра Кур'яна. Прагучаць таксама творы Канстанціна Яськова "Lullaby", Сяргея Картэса "Музыка для струн", фрагмент "Concerto-Grosso №2" Пятра Альхімовіча "Падарожжа па Беларусі". Праграму ўвянчае твор заснавальніка Дзяржаўнага камернага аркестра Алега Янчанкі "Малітва", які быў напісаны менавіта для гэтага калектыву.
Музыку ў выкананні Дзяржаўнага камернага аркестра пачуюць за акіянам дзякуючы садзейнічанню міністэрстваў культуры, замежных спраў Беларусі і Белдзяржфілармоніі.-0-